**שאלות ותשובות בנושא מעבר מערכת מסלול להזדהות לאומית- בעקבות וובינר ההדרכה שהתקיים ב-6.2.24**

|  |  |
| --- | --- |
| **שאלה** | **תשובה** |
| כשמשתמשים בת"ז האישי האם אכנס לאזור האישי שלי במערכת ההזדהות הלאומית או לחברה שאני עובדת בה? (עובדת כיום עם כרטיס חכם) | הכניסה בהזדהות היא לפי מספר זהות הכוונה שראשית מזהים אותך כבן אדם ולאחר מכן  דירקטור בחברה (מנהלן הרשאות ראשי) יכנס לאזור האישי שלו ומשם ויוכל לעבור לאזור העסקי של החברה לאחר הסכמה ואישור של תנאי השימוש.  לאחר שתקבלי הרשאות ממנהלן הרשאות תוכלי להיכנס למערכת מסלול עם הח.פ אליו את מקושרת ללא כרטיס חכם. |
| האם הכניסה למערכת מסלול היא עם תעודת הזהות של מי שרשום על הכרטיס החכם? | כן. כניסה להזדהות צריכה להיות לפי ת.ז. של בעל הכרטיס.  במקרה שבו יעשה שימוש בכרטיס על ידי מישהו אחר חשוב לציין שבאותה כניסה ניתן להגיע לכל המידע המזוהה הרגיש והאישי של מספר זהות של בעל הכרטיס לכן חשוב מאוד להקפיד שלא יעשה כך. |
| מאיזה גיל ניתן להיכנס למערכת ההזדהות לאומית? | מגיל 16 (מרגע שיש ת.ז. ) |
| מה עושה דירקטור בחברה שאין לו אזרחות ישראלית?  אם מנכ"לית החברה לא ישראלית, האם סמנכ"ל שהוא ישראלי וגם בדירקטוריון יכול להזדהות ל-ח.פ במקום המנכ"לית הלא-ישראלית? | דירקטור – הוא זה שרשום כדירקטור ברשם החברות. זהו תהליך אוטומטי לא ניתן להעביר סמכויות. במקרה כזה העובד יכול להירשם למערכת הזדהות אבל להמשיך להכנס עם כרטיס חכם (כל עוד היא על הת.ז. שלו). |
| אם יש לנו כרטיס חכם אחד עם מספר משתמשים, האם ניתן להקים סיסמא לכל משתמש בנפרד (הסיסמה היא זהה כיום לכולם)  אם עד עכשיו היינו מעבירים כרטיס חכם אז עכשיו צריך כרטיס לכל אחד? | לא מחייב כרטיס, ניתן לקבל הרשאות מדירקטור החברה עבור כל אחד מהעובדים ואז כל עובד יכול להזדהות עם מספר הת.ז. שלו. |
| מי שכבר יש לו כרטיס חכם עובד היום – האם בכל זאת צריך להירשם במערכת ההזדהות הלאומית? | כן. גם כניסה עם כרטיס מחייבת הרשמה ראשונית. |
| אני רשומה כבר למערכת ההזדהות הלאומית כאזרחית. האם אפשר להשתמש באותה סיסמה במערכת מסלול לשימוש לצרכי החברה בה אני עובדת? | אכן כן, כפוף לכך שתקבלי הרשאות לאזור העסקי.  הזדהות לאומית היא תשתית רוחבית להרבה יישומים מזוהים וזו בדיוק מטרתה שתהיה סיסמה אחת שתצטרכי לזכור שבאמצעותה תוכלי להיכנס לכולם. בנוסף תוכלי להתחבר עם הכרטיס במידה וישנו. |
| כיצד משייכים טופס הרשמה של אדם ל"חשבון" חברה שבשמה הוא למעשה נכנס למערכת כדי לבקש אישורים? | הקישור במערכת נותר אותו דבר. כשאת מזוהה עם ח.פ. החברה שלך, הקישור ללקוחות לא משתנה. |
| מה קורה אם מחליפים בהמשך ת.ז רגילה לביומטרית? האם צריך לשנות משהו ברישום? | לא. אין צורך בעדכון פרטים. |
| אני מנהלת יבוא. נרשמתי למערכת ההזדהות הלאומית עם המייל הפרטי שלי. איפה אני יכולה לשנות במערכת מסלול למייל העסקי שלי בחברה בה אני עובדת? | כמו שקורה היום, מילוי הפרטים בטופס הבקשה. העדכון הינו ספציפית עבור מערכת מסלול. |
| כל עובד בחברת עמילות מכס שמגיש בקשות עבור לקוחותיו במערכת מסלול צריך להזדהות במערכת ההזדהות הלאומית? | כניסה למערכת מסלול מחייבת באופן גורף הרשמה למערכת ההזדהות. |
| מבחינת חברה יבואנית- כל עובד שמגיש בקשות במערכת מסלול צריך להזדהות במערכת ההזדהות הלאומית? | כניסה למערכת מסלול מחייבת באופן גורף הרשמה למערכת ההזדהות. |
| היום אנחנו מגישים בקשות ליבוא במערכת מסלול עבור מס׳ חברות. לכל חברה מס׳ ח.פ משלה. איך ניתן לעשות זאת בפועל? מבחינת מערכת ההזדהות לאומית | במידה והינך סוכן מכס אין שינוי לא נדרש לתת הרשאות באמצעות מערכת ההזדהות הלאומית.  במידה והינך יבואן באפשרותך 2 האפשרויות הבאות :  1. באמצעות קבלת הרשאה דיגיטלית מדירקטור החברה תוכל במסלול לעבור בין החברות בבחירה פשוטה מתוך רשימה, למעשה הרשימה הזו תכיל את כל הח.פ שקיבלת בהם הרשאה מהחברה.  2.כניסה עם כרטיס חכם שיש בו את ח.פ. החברה בה אתם עובדים אך מאחר והתהליך הזה צריך בכל פעם החלפה של כרטיס התנתקות מההזדהות וכניסה מחדש – חלופה פחות נוחה. |
| אם אין לי צורך בהזדהות ברמה האישית אלא רק במסגרת התפקיד שלי האם אני חייבת להירשם למערכת ההזדהות הלאומית? | כן. כניסה למערכת מסלול מחייבת באופן גורף הרשמה למערכת ההזדהות.  חשוב לציין שיש הרבה מאוד יישומים מזוהים שתוכלי להיכנס אליהם ולבצע אותם בקלות באמצעות אותה סיסמה |
| מה נדרש לבצע כאשר עובד סיים את עבודתו בחברה?  מה קורה שעובדים בחברת עמילות מכס עוזבים- איך מסירים אותם מהיכולת לבצע פעולות כלשהן בחברה שקיבלו הרשאה מדירקטור? | אחריות החברה לבצע את גריעת ההשאות בדומה בדיוק לשימוש בכרטיס חכם, הדירקטור או מנהלן שהוא מינה מטעמו יכול להסיר מורשים מהאזור העסקי. |
| בתור סוכנת מכס, האם עלי לבקש הרשאה מכל לקוח שאני מגישה עבורו בקשה למכון תקנים? או שמספיק יפויי הכוח שכבר נשלחו למכון תקנים? משהו משתנה מבחינת ההרשאות שיש לסוכני מכס כיום? | לא. כלום לא השתנה. את נכנסת למסלול מזוהה עם ח.פ. החברה **שלך.** |
| לתאגיד יהיה גישה לאזור האישי של מספרי הת.ז. שמחוברים אליו? | רק דירקטור או מנהלן שהוא מינה מטעמו יכולים לנהל ולראות את המורשים. |
| כיצד יודעים האם לחברה ו/או לתאגיד יש אזור אישי משלה? מי מקים אזור אישי לתאגיד / חברה? | לכל חברה פרטית בסטטוס פעילה שמדווחת אלינו מרשם חברות יש את היכולת לנהל הרשאות באזור העסקי שלה, וזה לאחר הסכמה ואישור תנאי שימוש של הדירקטור באזור האישי שלו. |
| איך ממנים דירקטור שיסמיך עובדים בחברת יבוא לבצע בקשות במערכת מסלול? | דירקטור צריך להיות רשום כדירקטור ברשם החברות. רשימת הדירקטורים מועברים אלינו מרשם החברות. |
| היום אני נכנס למערכת מסלול עם כרטיס חכם. על מנת להיכנס למערכת מסלול בצורה החדשה על הדירקטור להוסיף אותי כמורשה להיכנס בשם החברה למערכת מסלול פלוס, או שהאישור שהתקבל בעבר מספק? | אם אתה ממשיך להיכנס עם כרטיס אין צורך בהרשאת דירקטור. הרשאת הדירקטור באזור העסקי מאפשרת לך להיכנס עם הח.פ ללא צורך בכרטיס. |
| תוך כמה זמן מקבלים את ההודעה המאשרת את הוספת המורשה להיכנס בשם החברה למערכת מסלול פלוס? | מרגע שהדירקטור נתן את ההרשאה זה מיידי. מצריך כניסה שלך לאזור האישי לאישור והסכמה לקבלת ההרשאה לפעול בשם החברה |
| נכנסתי למערכת הזדהות לאומית, רואה רק את הפרטים האישיים. איפה אני מוצאת את הפרטים של החברה? | כל אזרח שנכנס לאזור האישי רואה את כל המידע האישי שלו, מי שרואה פרטים של חברה אלו רק דירקטורים שקיבלו את ההרשאה מרשם החברות לכך. |
| אני עמיל מכס. בעת כניסה למערכת מסלול, אם יש לי גם הזדהות אישית וגם כרטיס חכם, האם אני יכולה פשוט לדלג על השימוש בכרטיס חכם? | כן, במידה ויש לך הרשאה באזור העסקי לח.פ. חברת העמילות בה אתה עובד. |
| איך יודעים מי הדירקטור בחברה שצריך לתת הרשאה? הוא צריך קודם להירשם בהזדהות לאומית? | ניתן לבדוק זאת ברשם החברות או מול החברה  על מנת שהוא יוכל להאציל סמכות עליו להיות רשום להזדהות לאומית. |
| מה לגבי שותפות רשומה? מהי הזהות שיכולה לאשר משתמשים שהרי אין בסוג זה של תאגיד דירקטורים? האם מוגדרות גם זהויות אחרות למעט דירקטור? | כיום התהליך נתמך רק מול תאגיד מסוג **חברה פרטית** המנוהלת ברשם החברות. |
| האם יהיה ניתן להיכנס ללא הכרטיס החכם גם לשירותי שער עולמי כגון הצהרות יבואן או רק למערכת מסלול? | ישנם שירותים של שער עולמי שכבר ניתן כיום להיכנס ללא כרטיס כגון תצהיר יבוא תקופתי, יפוי כח. |
| מה קורה במידה ואני לא מעוניינת שתעודת הזהות שלי תהיה מקושרת לח.פ של החברה? | במידה ויש לך כרטיס חכם את יכולה להמשיך להיכנס עם הכרטיס ולא לבקש הרשאות מהדירקטור לאזור העסקי. בכל מקרה תצטרכי להירשם למערכת ההזדהות.  רק חשוב להבהיר שהכרטיס חכם מקושר לת.ז שלך כך שזה בדיוק אותו דבר ההבדל היחידי הוא שכרטיס חכם דורש תהליך הנפקה ושימוש פיסי וכאן ההרשאה היא דיגיטלית ואינה דורשת עליות כלשהן. |
| אם יש אדם שעובד בכמה חברות אז הוא נכנס ומזדהה עם מס' תעודת הזהות שלו - ואז במערכת מסלול - הוא בוחר את הח.פ. שהוא רוצה לעבוד עליו? האם אני אראה את הבקשות של 2 סוכני מכס תחת אותו ח"פ במערכת מסלול? הכוונה שא' שלח בקשה תחת הכרטיס שלו וב' שלח תחת הכרטיס שלו על אותו ח"פ | כן הוא בוחר את הח.פ. שהוא רוצה לעבוד עליו מתוך הרשימה.  הבקשות הן ברמת הח.פ. ולכן כל מי שמוגדר לו אותו הח.פ. יראה את הבקשות. |
| אפליקציית GOVID כרגע זמינה לגרסאות אנדרואיד ישנות. ידוע מתי היא תתעדכן? כי כרגע מי שמחזיק גרסת אנדרואיד עדכנית לא יכול להתקין אותה | אפליקציית GOVID נועדה להקל בתהליך הכניסה ולאפשר להזדהות מבלי להקליד סיסמה בכל כניסה.  האפליקציה ייעודית אך ורק להקל על תהליך הכניסה למערכת הזדהות.  ישנם חלק ממערכת ההפעלה מתקדמות שכעת הגרסה האחרונה אינה נתמכת .  בימים הקרובים מתוכנן לעדכן גרסה בחניות. |